CELEX: 62021TN0667
Language: lv
Date: 2021-10-12 00:00:00
Title: Lieta T-667/21: Prasība, kas celta 2021. gada 12. oktobrī – BAWAG PSK/ECB

13.12.2021   
            
            
               LV
            
            
               Eiropas Savienības Oficiālais Vēstnesis
            
            
               C 502/38
            
         
      Prasība, kas celta 2021. gada 12. oktobrī – BAWAG PSK/ECB
      (Lieta T-667/21)
      (2021/C 502/57)
      Tiesvedības valoda – angļu
      
         Lietas dalībnieki
      
      
         Prasītāja: BAWAG PSK Bank für Arbeit und Wirtschaft und Österreichische Postsparkasse AG (Vīne, Austrija) (pārstāvji: H. Bälz und D. Bliesener, advokāti)
      
         Atbildētāja: Eiropas Centrālā Banka
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt atbildētājas 2021. gada 2. augusta lēmumu (1) un
               
            
                  —
               
               
                  piespriest atbildētājai atlīdzināt tiesāšanas izdevumus.
               
            
         Pamati un galvenie argumenti
      
      Prasības pamatošanai prasītāja izvirza piecus pamatus.
      
                  1.
               
               
                  Ar pirmo pamatu tiek apgalvots, ka atbildētājas kompetencē neesot piemērot izņemšanas no apgrozības procentu saskaņā ar Austrijas Banku likuma (turpmāk tekstā – “BWG”) 97. panta 1. punktu.
               
            
                  2.
               
               
                  Ar otro pamatu tiek apgalvots, ka saskaņā ar BWG 97. panta 1. punktu attiecībā uz izņemšanas no apgrozības procentu piemērošanu esot iestājies noilgums.
               
            
                  3.
               
               
                  Ar trešo pamatu tiek apgalvots, ka prasītāja neesot pārsniegusi Regulas (ES) No 575/2013 (2) 395. panta 1. punktā paredzēto lielo riska darījumu limitu.
               
            
                  4.
               
               
                  Ar ceturto pamatu tiek apgalvots, ka ar apstrīdēto lēmumu esot pārkāptas prasītājas tiesības tikt uzklausītai.
               
            
                  5.
               
               
                  Ar piekto pamatu tiek apgalvots, ka atbildētāja esot nepareizi aprēķinājusi izņemšanas no apgrozības procentu summu saskaņā ar BWG 97. panta 1. punktu.
               
            
         (1)  Nr. SSM- 2021-ATBAW-7_ESA-2018-0000126.
      
         (2)  Eiropas Parlamenta un Padomes Regula (ES) Nr. 575/2013 (2013. gada 26. jūnijs) par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (Dokuments attiecas uz EEZ) (OV 2013 L 176, 1-337. lpp.).